মাধ্যমিক পরীক্ষায় রাজ্যে প্রথম অদৃত, ফল শুনে চোখে জল

রায়গঞ্জ: পরীক্ষার ৭০ দিনের মাথায় শুক্রবার প্রকাশ হল মাধ্যমিক পরীক্ষার (WBBSE Madhyamik Result 2025) ফল। এবার মাধ্যমিক পরীক্ষায় রাজ্যে প্রথম হয়েছে রায়গঞ্জের অদৃত সরকার (Madhyamik Topper Adrit Sarkar)। রায়গঞ্জ করোনেশন হাইস্কুলের ছাত্র। প্রাপ্ত নম্বর ৬৯৬। ভবিষ্যতে চিকিৎসক হতে চায় অদৃত। সাফল্যের পর বাড়িতে উৎসবের আমেজ। সন্তানের সাফল্যে গর্বিত বাবা-মা।

শুক্রবার মধ্যশিক্ষা পর্ষদের সভাপতি রামানুজ গঙ্গোপাধ্যায় সাংবাদিক বৈঠকে মাধ্যমিক পরীক্ষার ফল ঘোষণা করেন। মেধাতালিকায় নাম ঘোষণা হওয়ার পর কেঁদেই ফেলে অদৃত সরকার। বরাবরই পড়াশোনায় ভাল অদৃত। আশা ছিল ভাল ফল করবে। ভবিষ্যতে নিট বা জয়েন্ট এন্ট্রান্স এগ্‌জামিনেশনে উত্তীর্ণ হওয়াই লক্ষ্য তাঁর। তার কথায়, “এই ফল আমি আশা করিনি।”বরাবরই পড়াশোনা নিয়েই থাকতে পছন্দ করি। বই-ই তার একমাত্র ভালবাসা, খেলাধুলায় আগ্রহ তেমন নেই।

আরও পড়ুন: মাধ্যমিকে প্রথম দশে কারা? দেখুন সরাসরি

রায়গঞ্জ পুরসভার ২৩ নম্বর ওয়ার্ডের বীরনগরের বাসিন্দা অদৃত সরকার। তাঁর বাবা অমিত সরকার পেশায় পিএফ কর্মী। মা গৃহবধূ। বরাবরই পড়াশোনা ভালো অদৃত। মাধ্যমিকের জন্য বিশেষ প্রস্তুতি ছিল, তা বলাই বাহুল্য। ১২ জন গৃহশিক্ষকের কাছে পড়ত সে। অংকের শিক্ষক ছিলেন দু’জন। পড়াশোনা ছাড়া ছবি আঁকা শখ তার। মাধ্যমিকের ফল যে ভালো হবে, সেই বিশ্বাস নিজের উপর ছিল। প্রথম হবে না তা ভাবেনি অদৃত। বায়োলজি পড়তে বেশি ভাল লাগে। ভবিষ্যতে ডাক্তারি পড়ার ইচ্ছা রয়েছে। বাবা-মা-দিদির কাছে খবর পেয়েই রীতিমতো কেঁদে ফেলে।

অন্য খবর দেখুন